කවුරු බලයට ආවත් මේ පාර හැර වෙන පාරක් නැහැ  ජනපති මැති සබයේදී කියයි
ණය ප්රතිව්යුහගතකරණ ක්රියාවලිය සාර්ථක කරගත් මැදි ආදායම් ලබන රටවල් අතර ශ්රී ලංකාව ඉදිරියෙන්ම සිටින බවත් මෙය රට ලැබූ සුවිශේෂී ජයග්රහණයක් මෙන්ම සුබ ආරංචියක් බවත් ජනාධිපති රනිල් වික්රමසිංහ මහතා පැවසීය ජනාධිපතිවරයා මේ බව සඳහන් කර සිටියේ ණය ප්රතිව්යුහගතකරණ ක්රියාවලිය පිළිබඳ දැනුවත් කිරීම වෙනුවෙන් පාර්ලිමේන්තුවේදී ඊයේ 02 දා විශේෂ ප්රකාශයක් සිදු කරමිනි මෙහිදී ජනාධිපති රනිල් වික්රමසිංහ මහතා සිදු කළ සම්පුර්ණ කතාව පහත පරිදිය 2022 වසරේ ණය ගෙවා ගන්නට බැරිවුණු රටකට යළිත් ආර්ථික ශක්තිය ලබා දීමේ අභියෝගාත්මක ගමනේ තවත් වැදගත් සංධිස්ථානයකට අපට ගිය සතියේ එළැඹෙන්නට හැකි වුණා පසුගිය ජූනි 26 වැනිදා අපේ නිල ණයහිමියන් සමග ණය ආපසු ගෙවීම පිළිබඳව එකඟතාවයන්ට එළැඹීමට අපට පුළුවන් වුණා කැබිනට් මණ්ඩලය විසින් බලය පවරන ලද නිලධාරීන් අපේ රට නියෝජනය කරමින් මෙම එකඟතාවන්ට සහ ගිවිසුම්වලට අත්සන් කළා එදිනම රාත්රියේ මම විද්යුත් මාධ්ය ඔස්සේ මුළු මහත් ජාතියටම ඒ පිළිබඳ කරුණු පෙන්වා දුන්නා ආර්ථිකය යළි ගොඩනැංවීමේ අභියෝගාත්මක ගමන ආරම්භ වූ දවසේ පටන් මම විටින් විට පාර්ලිමේන්තුව හමුවේ කරුණු ඉදිරිපත් කළා මුලින්ම අප අනුගමනය කරන සැලසුම් ගැන පාර්ලිමේන්තුව හමුවේ විස්තර කළා ඉන් පසුව අප ලබා ඇති ප්රගතිය ගැන කරුණු පැහැදිලි කළා ඒ අනුවම යමින් මම අද මේ සභාව හමුවේ වර්තමාන තත්වය පිළිබඳ තොරතුරු අනාවරණය කරන්නට කැමතියි මීට අවුරුදු දෙකකට පමණ කලින් රටේ ආර්ථිකය යළි නංවාලීමේ අභියෝගය මම භාර ගත්තාට පස්සෙ අපේ සිව් වැදෑරුම් වැඩ සැලැස්ම මේ පාර්ලිමේන්තුව හමුවේ තැබුවා ජාත්යන්තර මූල්ය අරමුදල සමග සාකච්ඡා කොට විස්තීරණ ණය පහසුකම් ලබා ගැනීම සහ රටේ මූල්ය විනයක් ඇති කිරීම ජාත්යන්තර මූල්ය හා නීති විශේෂඥයන් වන ලසාඩ් සහ ක්ලිෆඩ් චාන්ස් ආයතන සමග එක්වී අයිඑම්එෆ් සම්බන්ධීකරණය ඇතිව ණය ස්ථාවර කරලීමේ සැලසුම සකස් කිරීම හා ණය හිමියන් සමග සාකච්ඡා කොට එකඟත්වයකට එළැඹීම විදේශ ආයෝජන තහවුරු කර ගැනීම හා අපනයන ආර්ථිකය ශක්තිමත් කරලීමට අවශ්ය ප්රතිපත්ති නීති රීති සහ වැඩසටහන් සම්පාදනය කිරීම සහ ඩිජිටල් හරිත ආර්ථිකයක් නිර්මාණය කිරීම රටේ ආර්ථිකය ප්රවර්ධනය පිණිස අවශ්ය ප්රතිසංස්කරණ සකස් කර ඉදිරිපත් කිරීම මේ වැඩපිළිවෙළ ඔස්සේ 2048 වෙද්දී ණය බරින් තොර දියුණු ආර්ථිකයක් ඔස්සේ සංවර්ධිත දේශයක් බවට පත්වීම එතැන් පටන් අප දුෂ්කර කටුක ගමනකට මුල පිරුවා අනාගතය සාර්ථක කර ගැනීමට හැකි වෙන්නේ ඒ ගමන ඔස්සේ බව අප දැන සිටියා පියවරෙන් පියවර අප ඉදිරියට ගියා 2023 සහ 2024 අයවැය ලේඛන මගින් මේ වැඩපිළිවෙළ තවදුරටත් ශක්තිමත් කළා 2023 මාර්තු මාසය වෙද්දී අයිඑම්එෆ් විස්තීරණ ණය පහසුකම සඳහා එකඟත්වය ලබා ගැනීමට අප සමත් වුණා එහි පළමු වාරිකය 2023 මාර්තු 20 වැනි දා ලබා ගැනීමට අප සමත් වුණා අප ලබා ගෙන තිබූ ප්රගතිය සමාලෝචනය කිරීමෙන් අනතුරුව දෙවැනි වාරිකය 2023 දෙසැම්බර් 12 වැනිදාත් තුන්වැනි වාරිකය 2024 ජූනි 12 වැනිදාත් අපට ලැබුණා අයිඑම්එෆ් වැඩපිළිවෙළ පටන් ගත් දා සිටම අප ණය ප්රතිව්යූහගත කිරීම ගැන සාකච්ඡා ආරම්භ කළා මෙවැනි කාර්යයක් සඳහා අවශ්ය විශේෂඥ දැනුම ලබා ගැනීම උදෙසා ලසාඩ් සහ ක්ලිෆර්ඩ් චාන්ස් යන අන්තර්ජාතික ආයතනවල සහය අප දිගින් දිගටම ලබා ගත්තා අපේ විදේශීය ණය ප්රමාණය අමෙරිකානු ඩොලර් බිලියන 37 යි එයින් ඩොලර් බිලියන 106 ක් ද්විපාර්ශවීය ණය ඩොලර් බිලියන 117 ක් බහු පාර්ශවීය ණය ඩොලර් බිලියන 147 ක් වාණිජ ණය ඒ අතරින් බිලියන 125 ක් ස්වෛරී බැඳුම්කර ණය කපා හැරීම ණය සහන කාලය ආපසු ගෙවීමේ කාලය දීර්ඝ කර ගැනීම හෙවත් ප්රතිව්යූහගත කිරීම සහ ඊට අදාළ කරුණු සම්බන්ධයෙන් මේ සභාව තුළත් ඉන් පිටතදීත් විවිධ අය විවිධ අදහස් පළ කරනවා ඒ සමහර කරුණු සත්යතාවයෙන් තොරයි සමහර කරුණු අර්ධ සත්ය ඒ නිසා ණය ප්රතිව්යූහගතකරණය පිළිබඳ ජාත්යන්තර පිළිවෙත සහ සත්ය කරුණු මම මේ අවස්ථාවේ පැහැදිලි කරන්න කැමතියි මොනවද මේ විදේශ ණය කියන්නෙ ඒ ඒ රටවල් ණය දෙන්න සල්ලි කොහෙන්ද ලබා ගන්නෙ අපිට ඔවුන් ණයට දෙන්නේ ඒ රටවල ජනතාවගේ බදු මුදල් ඒ වගේම ඒ රටවල ජනතාවගේ ඉතුරුම් අපේ රටේ බොහෝ දෙනා යෝජනා කරන්නේ අපි කිසිම කැපවීමක් නොකර විදේශ ණය සඳහා සහන ලබා ගත යුතු බවයි නමුත් එහෙම වෙන්නේ නෑ එය ප්රායෝගික නෑ ජාත්යන්තර පිළිවෙත්වලට අනුව එහෙම කරන්නත් බෑ වෙනත් රටවල ජනතාවගේ බදු මුදල් වගේම ඒ අයගේ ඉතුරුම් සම්බන්ධ තීරණ ගැනීමේදී අපටත් කැපවීමක් කරන්න සිද්ධ වෙනවා අපි කැපවීමක් කරන්නේ නැත්නම් ඒ රටවල ජනතාව අප වෙනුවන් කැපවීමක් කරන්නෙත් නෑ ඒ විතරක් නෙවෙයි ණය ප්රතිව්යූහගත කිරීම අසීරු ව්යායාමයක් ජාත්යන්තර ආර්ථික විශේෂඥයන් කියන්නේ මේ කාර්යය අසීරු සහ වේදනාකාරී කාර්යයක් බවයි එය ණය හිමියන්ටත් ණය ගැතියන්ටත් ණයගැති රටේ පුරවැසියන්ටත් මැදිහත් කරුවන්ටත් වේදනාකාරී ක්රියාවලියක් නිල ද්විපාර්ශවික ණයහිමියන් මූලික ණය මුදලෙහි කප්පාදුවක් කිසි විටෙක සිදු කරන්නේ නෑ අපට ලබා ගන්න පුළුවන් සහන පමණයි ණය ගෙවීමේ කාලය දීර්ඝ කිරීම ණය සහන කාල සීමා පොලී අනුපාතය අඩු කිරීම් ආදියෙන් තමයි මේ සහන ලබා දෙන්නේ නමුත් මේ යථාර්ථය නොදැන සමහරු මූලික ණය කපා හැරීමක් සඳහා ශ්රී ලංකා රජය ඉල්ලීම් කළේ නෑ කියා දොස් කියනවා තවත් සමහරු කියනවා ඔවුන්ට බලය ලැබුණාම මූලික ණය මුදලෙන් සියයට පනහක් කපා හැරීමට ණය හිමි රටවල් සමග සාකච්ඡා කරන බව මෙවැනි කාර්යයක් සඳහා දෙපාර්ශ්වයම එකඟ විය යුතු බව අප අවබෝධ කරගත යුතුයි අප කියන දේම කරන්න ණය හිමියන් කටයුතු නොකරන බවත් අප අවබෝධ කරගත යුතුයි එවැනි ප්රකාශවලින් පේන්නේ ජාත්යන්තර ආර්ථික ක්රමවේදයන් ගැන ඔවුන්ට කිසිදු අවබෝධයක් නැති බව පමණයි ණය ප්රතිව්යූහගතකරණය කවර මට්ටමකින් සිදු කළ යුතු ද යන්න පිළිබඳ අවසන් තීරණය ගැනීමේ බලය තියෙන්නේ ණය හිමියාටවත් ණය ගැතියාටවත් නෙවෙයි ඒ පිළිබඳ තීරණය ගන්නේ අයිඑම්එෆ් සංවිධානයයි රටක ණය තිරසරභාවය ඇති කරලීම පිණිස අවශ්ය ප්රතිව්යූහගත සැලැස්ම කවරක්ද කියා තීරණය කරන්නේ ඔවුන් ඒ ඒ රටවල ආර්ථික ශක්තිය පිළිබඳව ස්වාධීන තක්සේරුවකින් පසු ඔවුන් ඒ තීරණය ගන්නවා අපේ රටේ ණය තිරසරභාවයක් නොමැති බව අයිඑම්එෆ් සංවිධානය අපට දැන්වූයේ 2022 වසරේ අප අමාරුවේ වැටෙන්නට බොහෝ කාලයකට කලින් ඒ වගේම අයිඑම්එෆ් සංවිධානය අනුගමනය කරන ක්රමවේදය රටකින් රටකට වෙනස් අඩු ආදායම් රටවලට එක ක්රමයක් මැදි ආදායම් රටවලට තවත් ක්රමයක් මම එක් උදාහරණයක් දක්වන්නම් ශ්රී ලංකාව මැදි ආදායම් ගණයට වැටෙන රටක් මැදි ආදායම් රටවල් සඳහා හඳුන්වා දී ඇති නව ණය තිරසර විශ්ලේෂණ රාමුව භාවිත කර ණය ප්රතිව්යූහගතකරණය සිදු කළ මුල්ම මැදි ආදායම් ලබන රටවල් අතරින් එකක් ශ්රී ලංකාව ශ්රී ලංකාව සඳහා ඔවුන් ඉදිරිපත් කළ සැලැස්ම අනුව 2032 වෙද්දී රාජ්ය ණය ප්රමාණය දළ දේශීය නිෂ්පාදිතයෙන් සියයට 95 කට වඩා අඩු කර ගත යුතු වෙනවා අඩු ආදායම් රටක් වූ ඝානාව සඳහා ඔවුන් ඉදිරිපත් කළ සැලැස්ම මීට වෙනස් ඒ සැලසුම අනුව 2028 වෙද්දී ඔවුන්ගේ රාජ්ය ණයෙහි වර්තමාන වටිනාකම දළ දේශීය නිෂ්පාදිතයෙන් සියයට 55 කට වඩා අඩු කර ගත යුතුයි අප මෙන්ම අයිඑම්එෆ් ගිවිසුම අත්සන් තැබූ අනෙක් රට වන්නේ ඝානාවයි ඝානා ජනාධිපතිවරයා මෙම ගිවිසුම අත්සන් තබා අපි වගේම එම වැඩසටහන ඉදිරියට කරගෙන යනවා ඒ අනුව අයිඑම්එෆ් ගිවිසුම සාර්ථකව ඉදිරියට කරගෙන යන්නේ අපේ රටවල් දෙක පමණයි අඩු ආදායම් ලබන රටවල් සඳහා පොදු ක්රියා රාමුවක් තියෙනවා පොදු ක්රියා රාමුවට අයත් රටවලට තමන්ගේ ණය හිමියන් සියල්ල එක වේදිකාවට කැඳවා තීරණ ගැනීමේ අවකාශය ලැබෙනවා ඒත් අපට එය අදාළ නැහැ ඊට හේතුව වෙන්නේත් අප මැදි ආදායම් රටක් වීමයි ඒ නිසා ශ්රී ලංකාවේ ණය ප්රතිව්යූහගතකරණය සංකීර්ණ ක්රියාවලියක් මේ පසුබිම මත අපට නිල ණය හිමි කමිටුවේ සාමාජිකයන් ලෙස පැරිස් සමාජය සහ ඉන්දියාව සමඟත් චීනයේ එක්සිම් බැංකුව සමඟත් වෙන වෙනම සාකච්ඡා කිරීමට සිදු වුණා හැබැයි මේ පාර්ශවයන් එකකටවත් සුවිශේෂයක් කිරීමට අපට අවසරයක් නැහැ ඔවුන් දෙපාර්ශවයටම සමානව සැලකෙන පොදු කොන්දේසි මාලාවක් සකස් කිරීම තමයි අප ඉදිරියේ තිබුණු දැවැන්තම අභියෝගය මේ සංකීර්ණ අභියෝගයට අප මුහුණ දුන්නේ වර්තමානයේ පවත්නා භූ දේශපාලනික ප්රවණතා මධ්යයේ ඒ නිසා අපේ ඉලක්කය වෙත ගමන් කිරීම ලේසි පහසු වුණේ නෑ නමුත් අපි මේ සියලු දුෂ්කරතා සහ අභියෝග මැද අයිඑම්එෆ් වැඩසටහන ආරම්භ වී මාස 15 ක පමණ කෙටි කාලයක් තුළ විදේශීය ද්විපාර්ශවික නිල ණය හිමියන් සමග එකඟතාවයකට පැමිණීමට අපට පුළුවන් වුණා මේ සා කෙටි කාලයක් තුළ ණය ප්රතිව්යූහගතකරණ ක්රියාවලිය සාර්ථක කරගත් මැදි ආදායම් ලබන රටවල් අතර අප ඉදිරියෙන්ම සිටිනවා මෙය සුවිශේෂී ජයග්රහණයක් සුබ ආරංචියක් ඉන්දියාව ජපානය සහ ප්රංශය සම සභාපතිත්වය දරන නිල ණය හිමි කමිටුව සහ චීන එක්සිම් බැංකුව සමග ණය ප්රතිව්යූහගතකරණය සම්බන්ධයෙන් ඇති කරගත් එකඟතාවන් ගැන මම දැන් මේ සභාව දැනුවත් කරන්නට කැමතියි මූලික ණය ආපසු ගෙවීම සඳහා 2028 වසර දක්වා සහන කාලයක් අපට ලැබෙනවා පොලී අනුපාත සැලකිය යුතු ප්රමාණයකින් පහළ දමා තිබෙනවා ඒ අනුව පොලී අනුපාතය සියයට 21 ක හෝ ඊට අඩු මට්ටමක පවත්වාගෙන යන්නට අවසර ලැබෙනවා ණය සම්පූර්ණයෙන්ම ගෙවා අවසන් කිරීමේ කාලය වසර 8කින් දීර්ඝ කර තිබෙනවා තවත් ලෙසකින් කිවහොත් අපේ ණය ගෙවා අවසන් කළ යුතු වන්නේ 2043 වසරේ දී ණය සේවාකරණ වියදම කල් දැමිය හැකි පරිදි මූලික ණය මුදල ආපසු ගෙවීම ක්රමිකව වැඩි කරන්නට හැකි වෙනවා එහි ප්රතිඵලයක් වශයෙන් ඩොලර් බිලියන 5 ක ණය සේවාකරණයක් ශ්රී ලංකාවට ඉතිරි වෙනවා මේ නිසා ආර්ථිකය යථා තත්වයට පත් කිරීම සංචිත යළි ගොඩනැගීම රාජ්ය මූල්ය ස්වරක්ෂකයන් ඇති කිරීම සහ ණය ආපසු ගෙවීමේ හැකියාව වැඩි කිරීම මගින් අනාගතයේදී ශක්තිමත් ස්ථාවරයක සිට ණය ගෙවීම අවකාශය ලැබෙන පරිදි ආර්ථිකය වර්ධනය කර ගැනීමට අපට පුළුවන් වෙනවා ඒ වගේම සැලකිය යුතු මුල්ය අවකාශයක් උදාවෙනවා 2023 වසරේදී අපි දේශීය ණය ප්රතිව්යූහගතකරණ කාර්යයන් අවසන් කළා මේ ක්රියාවලියේදී අපි ඉතාම පරිස්සම් සහගතව කටයුතු කළා අපේ රටේ මුල්ය ආයතන දුර්වල නොවන ආකාරයට සහ ඒ ඒ ආයතනවලට ප්රශ්න ඇති නොවන ආකාරයට වගේම අපේ තැන්පතුකරුවන් අවදානමකට ලක් නොවන ආකාරයට තමයි අප දේශීය ණය ප්රතිව්යූහගතකරණ කාර්යයන් සිදු කළේ දැන් අප අමෙරිකානු ඩොලර් බිලියන 10 ක් වූ විදේශීය ද්විපාර්ශවීය ණය ප්රතිව්යූහගතකරණ කාර්යයන් සාර්ථක කරගත්තා ණය ප්රතිව්යූහගතකරණය පිළිබඳ ජාත්යන්තර සම්මුතීන්ට අනුව බහුපාර්ශවීය ණය මේ වැඩ පිළිවෙලට අදාළ නැහැ ඊළඟට අපට ඇත්තේ අමෙරිකානු ඩොලර් බිලියන 147 ක් වූ වාණිජ ණය ප්රතිව්යූහගතකරණ සැලැස්ම අවසන් කර ගැනීමයි මේ පිළිබඳ සාකච්ඡා දැනට සාර්ථක අන්දමින් පවත්වාගෙන යනවා තව නොබෝ දිනෙකින් මේ සියලු කාර්යයන් නිම කර ගැනීමට අප අපේක්ෂා කරනවා ඉන් පසු ණය ප්රතිව්යූහගතකරණය පිළිබඳ සියලු ගිවිසුම් හා ලියැවිලි මම පාර්ලිමේන්තුවේ රාජ්ය මුදල් කාරක සභාවට ඉදිරිපත් කරනවා ඉන් පසු ඒ පිළිබඳව ගැඹුරු හා පුළුල් අවධානයක් යොමු කරන්නටය කියා මම රාජ්ය මුදල් කාරක සභාවෙන් ඉල්ලා සිටිනවා මුදල් කාරක සභාවේ සභාපතිවරයා ලෙස මෙම ගිවිසුම් සම්බන්ධයෙන් ගැඹුරු විග්රහයක් සිදු කරන ලෙස මම හර්ෂ ද සිල්වා මහත්මයට කියන්න කැමතියි මෙතෙක් අප පැමිණි නිවැරදි ගමන් මග නිසා කෙටි කාලයක් තුළ මෙවැනි ප්රගතියක් අත්පත් කරගන්න අපට පුළුවන් වුණා දැනට අප ලබා ගෙන ඇති සාර්ථක ප්රතිඵල නිසා රටට ලැබෙන ප්රතිලාභ ගැනත් මම මේ ගරු සභාව ඉදිරියේ කරුණු දක්වන්නට කැමතියි ණය ගෙවන්නට හැකියාව නැති බව 2022 අප්රේල් මාසයේ ප්රකාශයට පත් කිරීමත් සමග කිසිදු විදේශ රටක් අපට ණය ආධාර දුන්නේ නෑ නීත්යානුකූලව ඔවුන්ට එවැනි පසුබිමක ණය දෙන්නත් බෑ මේ අවස්ථාවේ මිත්ර රටවල් දෙකක් හැටියට ඉන්දියාව සහ බංග්ලාදේශය අපට කෙටි කාලීන ණය ආධාර ලබා දුන්නා ලෝක බැංකුව ආසියානු සංවර්ධන බැංකුව වැනි ජාත්යන්තර සංවිධාන විවිධාකාරයෙන් සහන ණය ආධාර ලබා දුන්නා ඒ හැරුණු විට වෙනත් කිසිදු රටකට අපට දීර්ඝ කාලීන ණය ලබා දීමට හැකියාවක් සහ අවසරයක් තිබුණේ නෑ සමහර දේශපාලන කණ්ඩායම් සමාජ මාධ්ය ඔස්සේ අපේ විදේශ ණය ගැන බොරු ආරංචි පතුරවනවා මේ අපේ අනුර කුමාර දිසානායක මන්ත්රීතුමාගේ අනුගාමිකයෙක් දාපු පෝස්ටුවක මෙහෙම තිබුණා ආරංචිය සුබයි පිනා රට ගන්නකොට සමස්ත විදේශ ණය ඩොලර් බිලියන 71 යි දැන් 100 යි අනුර කුමාර දිසානායක මන්ත්රීතුමා සමග අපි වාද විවාද කරලා තියෙනවා හැප්පිලා තියෙනවා හැබයි එතුමා කවදාවත් මට මෙහෙම තුන්වැනි පන්තියේ අපහාස කරලා නෑ හැබැයි ඔබතුමාගේ සමහර අනුගාමිකයන් කටයුතු කරන්නේ ඔබතුමාවත් විනාශ කරන්න මම මේ පෝස්ටුවෙන්ම ඊට අදාළ කරුණු ගෙනහැර දක්වන්නම් අපේ රටේ සමස්ත විදේශ ණය ඩොලර් බිලියන 37 යි හැබැයි මේ පුද්ගලයා එය බිලියන 71 ක් කියා බොරු සංඛ්යාවක් කියනවා ඊළඟට බිලියන 100 ක් දක්වා පසුගිය අවුරුදු දෙක තුළ අප ණය ගත් බවකුත් කියනවා හැබැයි ණය ගෙවන්න බැරි බව ප්රකාශයට පත් කිරීමෙන් අනතුරුව කිසිදු රටක් අපට ණය දුන්නේ නැති බව ඕනෑම කෙනෙක් දන්නවා කිසිදු රටකට අපට ණයක් දීමට නීත්යානුකූල අයිතියකුත් නෑ ඉතින් මේ බොරු සමාජගත කිරීමෙන් බලාපොරොත්තු වෙන්නේ කුමක්ද ඔබේ අනුගාමිකයන් කිසියම් දවසක ඔබේ පක්ෂය බලයට පත්කරන්න හදන්නේ බොරුවෙන්ද ඒ ගැන සිතා බලන්න මේ අවබෝධතා ගිවිසුමෙන් පසුව අපට ද්විපාර්ශවීය විදේශ ණය ලබා ගැනීමේ අවකාශය දැන් යළිත් උදා වී තියෙනවා අපේ නිල ණය හිමියන් පැරිස් සමාජය චීනයේ එක්සිම් බැංකුව ආදියෙන් යළිත් ණය ආධාර ලබා ගැනීමට අපට අවස්ථාව සැලසෙනවා ඒ වගේම විදේශ ණය ආධාර මත ක්රියාත්මක වී අතරමග නැවතුණ ව්යාපෘති ගණනාවක් යළිත් ආරම්භ කරන්න හැකි වෙනවා ණය ගෙවීමට නොහැකි රටක් ලෙස නම් කෙරුණු නිසා ඒ ඒ රටවල් ලබා දුන් මුදල් නැතිවීමෙන් අපේ සංවර්ධන ව්යාපෘති ගණනාවක් අතර මග නැවතුණා විශේෂයෙන්ම ඉදිකිරීම් ක්ෂේත්රයේ ව්යාපෘති ඒ සියල්ල යළි ආරම්භ කරන්න අපට හැකි වෙනවා මෙය අපේ ඉදිකිරීම් ක්ෂේත්රයේ යෝධ පිම්මක් වෙනවා ඒ නිසාම ආර්ථිකයට විශාල ශක්තියක් ලැබෙනවා රැකියා ආදායම් මාර්ග වැඩි වෙනවා නුවර අධිවේගී මාර්ගයේ ඉදිකිරීම් කටයුතු නිම කළ හැකියි විදේශ ව්යාපෘති අතරමග නැවතීමේ තවත් ප්රතිඵලයක් වුණේ අපේ ආර්ථික සංවර්ධන වේගය පහළ වැටීමයි මේ වන විට අප ප්රගතියක් ලබා තිබෙනවා යළිත් ලෝක ආධාර මත ව්යාපෘති ක්රියාත්මක වෙද්දී සංවර්ධන වේගය තව තවත් ඉහළ නංවා ගැනීමට අපට හැකි වෙනවා විදේශ ණය සම්බන්ධයෙන් සමාජයේ පතුරවන මිථ්යාවන් පිළිබඳවත් කරුණු කීපයක් මම අවධාරණය කරන්න කැමතියි ශ්රී ලංකාව වැනි සංවර්ධනය වෙමින් පවත්නා රටකට තනිව යැපෙන්නට බැහැ තනිව යැපෙන්නට තරම් ආදායමක් අප තවම උපදවා ගන්නේ නෑ ඒ නිසා අපට ණය සහ ආධාර ලබා ගන්න සිද්ධ වෙනවා හැබැයි ඒ ණය සහ ආධාර අප ආයෝජනය කළ යුත්තේ එදිනෙදා කන්න බොන්න පඩි වැඩි කරගන්න වගේ කාර්යයන් සඳහා නෙවෙයි නිදහසෙන් පස්සේ අපේ රට වරද්දා ගත් ප්රධාන දෙයක් තමයි ඒ පඩි වැඩි කරන්න ණය යොදා ගත්තා ආණ්ඩුවේ රස්සා දෙන්න ණය යොදා ගත්තා ආහාර නොමිලයේ දෙන්න ණය යොදා ගත්තා ආහාර ද්රව්ය ඉන්ධන විදුලි බලය වගේ දේ අඩුවට දෙන්න ණය යොදා ගත්තා රාජ්ය ව්යවසායන්ගේ පාඩු පියවන්න ණය යොදා ගත්තා නමුත් අපි ණය ගන්නේ නැතිව අස්වැසුම උරුමය සින්නක්කර ඔප්පු අඩු ආදායම්ලාභී ජනතාවට සහල් කිලෝ 20ක් ලබාදීමේ වැඩසටහන් ක්රියාත්මක කළා සමහර දේශපාලන කණ්ඩායම් ඉදිරියටත් මේ ආකාරයටම ක්රියා කරන බවට ජනතාවට පොරොන්දු වෙනවා අපි ආවාම පඩි වැඩි කරනවා අපි ආවාම බදු අඩු කරනවා අපි ආවාම සහන දෙනවා ඒ වගේ දහසකුත් එකක් පොරොන්දු හැබැයි ඒ සඳහා මුදල් උපදවා ගන්නා ක්රමය ගැන ඔවුන් වචනයක් කතා කරන්නේ නෑ හැබැයි මම මේ වගකීම් භාර ගත්තාට පස්සෙ ආණ්ඩු ගණනාවක් කළ ඒ වැරදි වැඩේ නැවැත්තුවා මීළඟට මම පෙන්වා දෙන්න යන්නේ විදේශ ණය ප්රතිව්යූහගතකරණය නිසා අපට ලැබෙන මූල්යමය ප්රතිලාභ පිළිබඳවයි 2022 වන විට විදේශ මුදලින් නාමනය කළ ණය ගෙවීම් සඳහා දළ දේශීය නිෂ්පාදිතයෙන් සියයට 92 ක් අප වැය කළ යුතුව තිබුණා 2027 සිට 2032 දක්වා කාලය තුළ එය සියයට 45 දක්වා අඩු කරගත යුතුයි 2022 වෙද්දී දළ මූල්යයන අවශ්යතා සඳහා දළ දේශීය නිෂ්පාදිතයෙන් සියයට 346 ක් 2027 සිට 2032 දක්වා කාලය තුළ එය සියයට 13 කට අඩුවෙන් පවත්වාගත යුතුයි මෙමගින් රාජ්ය සේවාවන් සඳහා වැඩි මුදලක් වෙන් කිරීමට අවකාශය සැලසෙනවා ඒ වගේම දේශීය පොලී අනුපාතිකයන් තවදුරටත් පහළ හෙළීමටත් ඉඩ කඩ ලැබෙනවා අගාධයකට වැටී තිබුණු අපේ රටේ ආර්ථිකය යළි ගොඩනැංවීමේ වෑයමට පක්ෂ භේදයකින් තොරව සහය දක්වන්න කියා මම මේ සභාවේ මන්ත්රීවරුන්ගෙන් දිගින් දිගටම ඉල්ලා සිටියා දීර්ඝ කාලයක් තිස්සේ මට දේශපාලන වශයෙන් එරෙහිව කටයුතු කළ අය පවා රට ගැන හිතලා මේ කාර්යයට ප්රසිද්ධියේම සහය දැක්වූවා තවත් සමහරු නිහඬව සහය දැක්වූවා තවත් පිරිසක් දිගින් දිගටම බාධා කළා විවේචනය කළා මේ ආර්ථික අර්බුදය ඇති වූ අවස්ථාවේ මම දැරූ ස්ථාවරය වුණේ වහාම අයිඑම්එෆ් සහය ලබා ගත යුතු බවයි ගෝඨාභය රාජපක්ෂ ජනාධිපතිතුමා කැඳවූ සර්ව පාක්ෂික සාකච්ඡාව විපක්ෂයේ යම් යම් කණ්ඩායම් වර්ජනය කරද්දී මම තනි මන්ත්රිවරයෙක් ලෙස ඊට සහභාගී වුණා මගේ මතය මම පැහැදිලිවම ප්රකාශ කළා අපට යන්න තියෙන එකම මාර්ගය අයිඑම්එෆ් සහය ලබා ගැනීම බව මම කිව්වා ඊට මාස කීපයකට පස්සෙ රටේ ආර්ථිකය ගොඩනැංවීමේ අභියෝගය කිසිවෙකුත් භාර නොගත් පසුබිමක මම මේකට බෙල්ල තිබ්බා ඒ අනතුරුදායක අභියෝගය මම භාර ගත්තේ මගේ රට වෙනුවෙන් මගේ මව්බිම වෙනුවෙන් ලක් මාතාව වෙනුවෙන් ලක් මාතාව අනතුරුදායක වැල් පාලමෙන් කෙසේ හෝ එගොඩ කරන බව ජනතාව ඉදිරියේ සපථ කරමින් මම මේ අභියෝගය භාර ගත්තා සියලු ජන කොටස් මේ වැඩපිළිවෙලට සහය දුන්නා ඒ අයට මගේ ස්තුතිය මම යළිත් පුද කරන්නට කැමතියි විවිධ දුෂ්කරතා මැද අයිඑම්එෆ් සාකච්ඡා අප ඉදිරියට ගෙන ගියා ඒ අවස්ථාවේ විවේචකයන් කිව්වේ කිසි දිනෙක අයිඑම්එෆ් සාකච්ඡා සාර්ථක කර ගැනීමට හැකි වෙන්නේ නෑ කියලයි හැබැයි අපි ඒ සාකච්ඡා සාර්ථක කරගත්තා එතකොට විවේචකයන් පීල්ල මාරු කළා අයිඑම්එෆ් සහයෝගයෙන් ගොඩ ගිය කිසිම රටක් නැති බව එක කණ්ඩායමක් කිව්වා තමන් බලයට පත්වුණාම අයිඑම්එෆ් එකඟතාවලට ගරු කරන්නේ නැති බව තවත් අය කිව්වා හැබැයි අපි සාර්ථකව ඉදිරියටම ගියා විවේචකයන් ආයෙම පීලි මාරු කරා අයිඑම්එෆ් කොන්දේසි සපුරන්න අපට බැරිවෙලා තියෙන බව සමීක්ෂණ වාර්තා උපුටා දක්වමින් ඔවුන් පෙන්වා දුන්නා ඒ නිසා අපේ වැඩපිළිවෙල අසාර්ථක බව කිව්වා පළමු වාරිකය ලැබුණාට දෙවැනි එක ලැබෙන්නේ නෑ කියලා කිව්වා හැබැයි දෙවැනි වාරිකයත් අපට ලැබුණා ඒ පාර ආපහු විවේචකයන්ගේ පීලි මාරු වුණා අයිඑම්එෆ් කොන්දේසිවලින් සියයට අච්චරක් මෙච්චරක් සපුරන්න අපි අසමත් වෙලා කියලා අහවල් සමීක්ෂණ ආයතනය කියා තිබෙනවා දැන් ඉතින් තුන්වැනි වාරිකය ගැන බලාපොරොත්තු තියන්න බෑ කියමින් ඒ අය රටම බය කරන්න උත්සාහ කළා හැබැයි තුන්වැනි වාරිකයත් අපට ලැබුණා පීල්ල නැවතත් මාරු වුණා තුන්වැනි වාරිකය ලැබුණත් කිසි ලෙසකින් ණය ප්රතිව්යූහගතකරණය සාර්ථක කරගන්නට අපට ලැබෙන්නේ නෑ කියලා කිව්වා ඒ විතරක් නෙවෙයි මේ ප්රතිව්යූහගතකරණයට එකඟ වෙන්න එපා කියලා අපේ ණය හිමි රටවලට විවිධාකාරයේ බලපෑම් කරන්නටත් උත්සාහ කළා හැබැයි ණය ප්රතිව්යූහගතකරණයත් අප සාර්ථක කර ගත්තා ඒ පාර ආයෙම පීලි මාරු කළා දැන් කියන්නේ ණය ශේණිගත කිරීම් ඉහළ නැංවිලා නැති නිසා ණය ප්රතිව්යූහගතකරණයෙන් පලක් නෑ කියලා ඒ නිසා තාමත් අපි බංකොලොත් රටක් කියලා මම ඒ ගැනත් යමක් කියන්නට කැමතියි 2019 වෙද්දී අප හිටියේ ජාත්යන්තර ණය ශ්රේණිගත කිරීම්වල බී මට්ටමේ 2020 දී ශ්රී ලංකාව සී මට්ටමට පහත දැම්මා ඒ කියන්නේ ණය ගෙවා ගන්න බැරි බව ප්රකාශ කරන්න බොහෝ කාලයකට කලින් අපි පහළම මට්ටමට වැටුණේ ණය ගෙවන්න බැරි වුණාට පස්සෙ නෙවෙයි එයින් අපට පැහැදිලි වෙන්නේ ශ්රේණිගත කිරීම් සඳහා පදනම් කරගන්නා වෙනත් නිර්ණායක ගණනාවක් තියෙන බව දැන් අප සාර්ථක ප්රතිඵල ගණනාවක් පෙන්වා තියෙනවා දේශීය ණය ප්රතිව්යූහගතකරණය සාර්ථකව නිම කළා විදේශීය ද්විපාර්ශවික ණය ප්රතිව්යූහගතකරණය සාර්ථක කර ගත්තා ඉතිරිව ඇති වාණිජ ණය ප්රතිව්යූහගතකරණද කඩිනමින්ම නිම කර ගැනීමට අපට හැකි වේවි මේ සියල්ල සමග අපේ ආර්ථික දර්ශක ඉහළ නැංවෙනවා අපේ ආර්ථික දර්ශක පදනම් කරගෙන නිසි අවස්ථාවේ ණය ශ්රේණිගත කිරීම් ඉහළ දැමීමට ජාත්යන්තර මුල්ය ආයතන කටයුතු කරාවි අපේ විවේචකයන්ට ආපහු පීලි මාරු කරන්න සිද්ධ වෙන්නේ අන්න එතකොටයි ආණ්ඩුවේ අපි සහ මේ විවේචකයන් අතර වෙනසක් තියෙනවා ආණ්ඩුවේ අපි සහ මේ කයිවාරුකරුවන් අතර වෙනසක් තියෙනවා ආණ්ඩුවේ අපි සහ මේ පම්පෝරිකරුවන් අතර වෙනසක් තියෙනවා අපි රට වෙනුවෙන් නිවැරදි ප්රතිපත්තියක නිවැරදි මාර්ගයක ඉදිරියට යනවා ඔවුන් බලය වෙනුවෙන් දවසින් දවස එක එක කතා කියනවා මේ සියල්ල දෙස අවධානයෙන් සහ සීරුවෙන් බලා සිටින කණ්ඩායමක් මේ පාර්ලිමේන්තුවේ ඉන්නවා විවිධ දේශපාලන පක්ෂවලට අයත් ඔවුන් මේ සියල්ල ස්වාධීනව සහ අපක්ෂපාතීව නිරීක්ෂණය කරනවා ඔවුන් ඉවසිලිවන්තව මේ සියල්ල බලා සිටිනවා පක්ෂයක් වෙනුවෙන් හෝ පුද්ගලයෙක් වෙනුවෙන් හෝ පෙනී සිටිනවාද එහෙමත් නැත්නම් රට වෙනුවෙන් පෙනී සිටිනවාද යන්න ගැන ඔවුන් දැඩි ලෙස අවධානය යොමු කර තියෙනවා මීට අවුරුදු දෙකකට කලින් තිබුණු තත්වය මොකද්ද අපට ඒ තත්වය අමතක කරන්න පුළුවන්ද ආර්ථික පැත්තෙන් පමණක් නෙවෙයි සමාජයීය දේශපාලනික පැතිවලින් පවා ඒ තත්වය වෙනස් වී ණය ප්රතිව්යූහගතකරණය පිළිබඳ සුබ ආරංචිය එද්දී සමහරු කලබල වුණු විදිය අප දැක්කා භූමිතෙල් ගෑවුණු ගැරඬියන් වගේ ඒ අය හැසිරුණේ සෝෂල් මීඩියා භාෂාවෙන් කියනවා නම් ඒ අයගේ ඇඟේ ඉත්තෑවන් දිව්වා ඇයි ඒ අයිඑම්එෆ් වැඩ පිළිවෙල සාර්ථක වීම සුබ ආරංචියක්ද අසුබ ආරංචියක්ද තෙල් පෝලිම් ගෑස් පෝලිම් භූමිතෙල් පෝලිම්වල දවස් ගණන් රස්තියාදු වෙන එක අවසන් වීම සුබ ආරංචියක්ද අසුබ ආරංචියක්ද සියයට තිහකට වඩා ඉහළ නැග තිබුණු බැංකු පොළිය සියයට 9 ක් පමණ දක්වා පහළ වැටීම සුබ ආරංචියක්ද අසුබ ආරංචියක්ද සියයට 70 ක් වගේ ඉහළ අගයකට ගිය උද්ධමනය පසුගිය මාසයේ අවසානයේදී සියයට 17 ක් දක්වා අඩු වීම සුබ ආරංචියක්ද අසුබ ආරංචියක්ද එක දිගට කාර්තු 6 ක් හැකිලෙමින් තිබුණු අපේ ආර්ථිකය යළි වර්ධනය වෙන්න පටන් ගැනීම සුබ ආරංචියක්ද අසුබ ආරංචියක්ද 2022 මැයි මාසය වෙද්දී පත්ලටම හිඳී නන්නත්තාරව තිබුණු අපේ විදේශ සංචිත දැන් ඩොලර් මිලියන 5410 ක් දක්වා ඉහළ නැංවීම සුබ ආරංචියක්ද අසුබ ආරංචියක්ද රුපියල ශක්තිමත් වීම සුබ ආරංචියක්ද අසුබ ආරංචියක්ද ප්රාථමික ගිණුමේ හිඟය අතිරික්තයක් ලෙස පරිවර්තනය වීම සුබ ආරංචියක්ද අසුබ ආරංචියක්ද සල්ලි අච්චු ගහන්නේ නැතිව අයවැය හිඟය පියවා ගැනීම සුබ ආරංචියක්ද අසුබ ආරංචියක්ද විදේශ ගෙවුම් ශේෂයේ ජංගම ගිණුමේ අතිරික්තයක් ඇති කර ගැනීම සුබ ආරංචියක්ද අසුබ ආරංචියක්ද ගාලු මුවෙදාර පිට්ටනියටවත් ගුටි නොකා යන්න නිදහසක් නොතිබුණු පක්ෂ නායකයන්ට රටේ දකුණු කෙළවරේ සිට උතුරු කෙළවරට යන්න පුළුවන් වීම සුබ ආරංචියක්ද අසුබ ආරංචියක්ද පාර්ලිමේන්තුවට එන්නට තියා තම තමන්ගේ ගෙවල්වල ඉන්නවත් බැරි තරම් භීෂණයක් තිබුණු රටක් කිසිවෙකුට බයක් හැකක් නැතුව ජීවත් වෙන්න පුළුවන් තැනකට ගෙන ඒම සුබ ආරංචියක්ද අසුබ ආරංචියක්ද රටට යහපතක් වෙන එක සුබ ආරංචියක්ද අසුබ ආරංචියක්ද ගරු කතානායකතුමෙනි මෙතැනින් ඉදිරියට යන්න අපට ඇති එකම මාර්ගය මෙයයි මේ සුබ ආරංචිය අනාගතය දක්වා රැගෙන යන්නට හැකි එකම මාර්ගය මෙයයි පසුගිය කාලය තුළ අප ලැබූ ජයග්රහණ මගින් එය යළි යළිත් තහවුරු වී තියෙනවා වැල් පාලමේ අසීරු ගමන අප ඉදිරියටම යා යුතුයි කවුරු බලයට ආවත් ආපසු හැරීමක් අපට නෑ ආපසු හැරී වෙන පාරක ගියොත් මාසයක් දෙකක් යන්න කලින් ඉන්ධන නෑ ගෑස් නෑ විදුලි බලය නෑ මහා ව්යසනයකට රට ඇද වැටෙනවා වසර 25 කට තිහකට යළි ගොඩ එන්නට බැරි ඛේදවාචකයකට මේ රට ඇද වැටෙනවා හුණුවටයේ කතාව නාට්යයේ ගෲෂා දරුවා වඩාගෙන වැල්පාලමේ යන්න තීරණය කරනවා ඒ අවස්ථාවේ වෙන විකල්පයක් නෑ ඒ වෙලාවෙ ළඟ ඉන්න කෙනෙක් ගෲෂාගෙන් මෙහෙම අහනවා මැරෙන්න හදනවද පේනවද හෙළ පාතාල ලෝකෙ වගේ ඒත් ගෲෂා අවදානම් තීරණය ගන්නවා ඇය දරුවත් වඩාගෙන කොහොම හරි වැල් පාලම තරණය කරනවා හැබැයි හුඟක් දෙනා බලන් ඉන්නෙ ගෲෂා වැල් පාලමෙන් පහළට වැටෙයි කියලා ඒත් අන්තිමේදි ඇය දරුවාවත් රැගෙන ආරක්ෂිතව වැල් පාලමෙන් එගොඩ වෙනවා බලන් හිටපු කෙනෙක් කේන්තියෙන් කියනවා මෙන්න මෙහෙමයි මං උන්නෙම වැටෙයි කියලා අපරාදෙ අන්න එහෙම කාලකන්නි සිතිවිලි තියෙන අය අදත් මේ සමාජයේ ඉන්නවා මම ඒ අයටත් කියන්නේ රට වෙනුවෙන් රටේ අනාගතය වෙනුවෙන් ඒ සිතිවිල්ල වෙනස් කරගන්න කියලයි වැටෙන තුරු බලා නොසිට අපි රට ගොඩනංවන විදිය ගැන හිතමු ඒ වෙනුවෙන් වෙහෙසෙමු මට කැමති අකමැති  මට ගරු කරන මට නිගරු කරන මේ ගරු සභාවේ සියලු සාමාජිකයන්ගෙන් යළි යළිත් ඉල්ලා සිටින්නේ රට ගැන සිතන්න කියායි එකක් මතක තියා ගන්න මම තීන්දු තීරණ ගන්නේ දේශපාලන බලය වෙනුවෙන් හෝ දේශපාලන ජනප්රියතාවය වෙනුවෙන් නෙවෙයි මම තීන්දු තීරණ ගන්නේ රට වෙනුවෙන් පසුගිය අවුරුදු දෙක පුරා මම දේශපාලනය කළේ නෑ දේශපාලන වාසි ලබා ගැනීම සඳහා තීන්දු ගත්තේ නෑ මේ ගරු සභාවේ මම වගේම රටට ආදරය කරන තවත් බොහෝ අය ඉන්නවා තම තමන්ගේ පුද්ගලික ලාබ ප්රයෝජනවලට වඩා රට ගැන හිතන බොහෝ අය ඉන්නවා ඒ සියලු දෙනාගෙන්ම මම ඉල්ලා සිටින්නේ රට යළි ගොඩනැංවීමේ අභියෝගාත්මක ව්යායාමයට එක් වෙන ලෙසයි මේ මල් වට්ටියට අතගසන ලෙසයි අකිත පෙරේරා  රනිල් ධර්මසේන